
Koha-aadressi määramine
(Kose tn 6b)
1. Asjaolud ja menetluse käik
Vabariigi Valitsuse 20.12.2007 määrusega nr 251 „Aadressiandmete süsteem” (edaspidi ADS), mis jõustus 1. jaanuaril 2008, kehtestati nõuded koha-aadresside määramiseks.
Ruumiandmete seaduse kohaselt peab koha-aadress tagama objekti leidmise geograafilises ruumis, olema minimaalselt vajaliku pikkusega, vastama kultuuritavadele ja keelenõuetele ning olema kooskõlas aadressiandmete süsteemiga, milles soovitatakse olemasolevaid vähendada.

Narva Linnavalitsuse 03.11.1999 korraldusega nr 2728-k „Postiaadressi omistamine“ on omistatud silla juures asuvale piirivalve kontrollpunktile postiaadress Kose tn 4a, mille kohta on  tehtud 28.05.2002 Kinnistusraamatu registriossa nr 706809 sissekanne.
07.03.2008 on Maakatastri andmete alusel lisatud eelnimetatud registriossa kinnistu nimi, mille tulemusel sai koha-aadressiks Kose tn 4a // Jalakäijate silla. 
Maa-ameti soovitus on eemaldada paralleelaadress ja adresseerida üksus liikluspinna järgi, kust on peamine ligipääs. Samuti aitab liiasuse eemaldamine vältida võimalikke segadusi aadressiga erinevates registrites.
Kõnesoleva katastriüksuse paralleelaadressi eemaldamisel arvestatakse olemasolevat sissepääsu ning alles on jäetud liikluspind, millelt on peasissepääs katastriüksusele.

Seoses sellega viib Narva Linnavalitsus läbi koha-aadressi korrastamise menetluse, millega määratakse nimetatud maaüksusele lähiaadress, Kose tn 6b.

Kõnesoleva krundi omanik on aadressi muutmise asjus 13.07.2015 e-kirjaga edastatud info vastuväideteta teadmiseks võtnud.

2. Õiguslikud alused
2.1 Ruumiandmete seaduse § 54 lõike 1 kohaselt on on koha-aadressi määrajaks kohalik omavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;

2.2 Narva Linnavolikogu 20.03.2014 määruse nr 8 „Ruumiandmete seadusest tulenevate ülesannete delegeerimine“ alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
2.3 Vastavalt Haldusmenetluse seaduse § 68 lõikele 2 otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.
3. Otsus
Määrata maaüksusele katastritunnusega 51105:004:0091 aadress Narva linn, Kose tn 6b. 

4. Rakendussätted
4.1  Tunnistada kehtetuks Narva Linnavalitsuse 03.11.1999 korraldus nr 2728-k „Postiaadressi omistamine“;

4.2  Korraldus jõustub teatavakstegemisest;
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

